Independencia pigechi Comuna mew fentxelei kuyfike zugu ka kuyfike zewman ruka, rume amafali ñi niel nütxam ka zewman mew. Kuyfitu mew petu ñi akunon pu wigka Inka ñi Rüpü pigekefuy, rupatulu txipantu zew anünaqkületulu pu wigka tüfachi mapu mew mületuy feichi mapu mew feichike wuneke órdenes religiosas eluwpalu tüfachi fütxa mapu mew. Siglo XIX mew chew ñi fentepukefel tüfachi mapu zewmagei amafalgechi pu centro de salud e higiene; siglo XX fill püle zewmagei ruka pu obrero, pu empleados ka pu profeionalesgealu, ka femgechi zewmagei kakerume centros deportivos.
Tüfachi amulzugu zoi wune inaniei ñi kimgeal fentxen amafal zugu ñi nien tüfachi comuna, femgechi ñi leliniegeal ñi kuyfike zewman ruka ragi waria mew mületulu kom ñi kuyfike rupan zugu ka. Femgechi inaniegei ñi txokiñuwküleal che rakizuam mew, ka femgechi ñi piwkeyeniegeal mapu chew ñi nien ñi ruka pu che.
Ñi feleal tüfachi zugu witxaltukugei mari kechu pañilwe totems wirilelu chew ñi kimeltual kuyfike zugu mülekefulu ka petu mülelu tüfachi mapu mew. Fei mew txipalei pu Monumentos Nacionales, Zonas Típicas, Inmuebles de Conservación Histórica y sitios de interés mülelu comuna de Independencia mew. Tüfa müleigün chew rupaiawken pu che, ka femgechi chew ñi küme pepi konal che ka femgechi ta ñi pepi konal chuchi pepi txekakenolu. Kisuke niei kiñe Código QR chew txipalei kom zugu tüfachi kuyfike zewman ruka ka kuyfike zugu mülekefulu fei mew, kom tüfa txipalei creolé, mapuzugun ka inglés mew ñi kimgeal ñi mülen fill kakerume zugu ka zugun tüfachi fütxa mapu mew.
Tüfachi küzaw kiñen trür ka keyu mew zewmai Secretaría Comunal de Planificación SECPLA, Asesoría Urbana y la Corporación de Cultura y Patrimonio de Independencia.
Azkununiefilu chi küzaw: Araucaria Rojas.
Kimeltupeel Técnica: Tamara Lecaros, Sergio Castillo y Javiera Aravena.
Chem wirin txipalen: Dante Figueroa y Araucaria Rojas.
Werküñmawun: Cristina Carrillo.
Azkunuel kvme kechileam: Verónica Garay.
Welukentu azkunuwküleam: Isidora Moulian.